Euroopan yhteisön ja Yhdistyneiden Kansakuntien Lähi-idässä olevien palestiinalaispakolaisten avustus- ja työelimen (UNRWA) välinen yleissopimus pakolaisille Lähi-idän maissa vuosina 2002—2005 annettavasta avusta



Virallinen lehti nro L 281 , 19/10/2002 s. 0012 - 0014



Euroopan yhteisön ja Yhdistyneiden Kansakuntien Lähi-idässä olevien palestiinalaispakolaisten avustus- ja työelimen (UNRWA) välinen yleissopimus pakolaisille Lähi-idän maissa vuosina 2002-2005 annettavasta avusta 1 artikla Tarkoitus Euroopan yhteisö, jäljempänä "yhteisö", tekee tämän yleissopimuksen Yhdistyneiden Kansakuntien Lähi-idässä olevien palestiinalaispakolaisten avustus- ja työelimen, jäljempänä "UNRWA", kanssa vahvistaakseen sitoutumisensa UNRWA:lle annettavaan apuun. Nelivuotiskauden (2002-2005) kattama rahoitus muodostuu käteissuorituksista, jotka käytetään UNRWA:n yleisen talousarvion mukaisesti. Rahoitukseen sitoudutaan edellyttäen, että talousarviossa on käytettävissä riittävästi varoja, ja noudattaen vuoteen 2006 ulottuvia yhteisön rahoitusnäkymiä. 2 artikla Yhteisön tuki 1. Yhteisö maksaa UNRWA:lle vuosittaisen käteissuorituksen sen yleiseen talousarvioon. Tämän yleissopimuksen 3 artiklasta poiketen rahoitusosuuden määrä ei saa vuonna 2002 ylittää 55:tä miljoonaa euroa, vuonna 2003 57,75:tä miljoonaa euroa, vuonna 2004 60637500:aa euroa eikä vuonna 2005 63669375:tä euroa. 2. Rahoitusosuudet yleiseen talousarvioon maksetaan Euroopan komission ja UNRWA:n välisten avustussopimusten perusteella, jotka kattavat vuodet 2002-2005. Avustussopimukset tehdään täysin Yhdistyneiden Kansakuntien hallinnoimien ohjelmien ja hankkeiden yhteisön rahoitukseen tai yhteisrahoitukseen sovellettavista periaatteista 9 päivänä elokuuta 1999 tehdyn Yhdistyneiden Kansakuntien ja Euroopan yhteisön välisen sopimuksen määräysten mukaisesti. 3. Rahoitusosuudet tarkastetaan varainhoitoasetuksissa sekä UNRWA:n säännöissä ja ohjeissa vahvistettuja sisäisiä ja ulkoisia tilintarkastusmenettelyjä käyttäen, ja tarkastuksen tulos ilmoitetaan asianmukaisesti komissiolle. 3 artikla Elintarvikeapu Pakolaisväestön tarpeista vuosittain tehtävän arvion perusteella voidaan ottaa käyttöön myös muita yhteisön varoja UNRWA:n elintarvikeapuohjelmaa varten heikoimmassa asemassa olevien ryhmien erityistarpeiden tyydyttämiseksi. Apuna toimitettavien hyödykkeiden, käteisen rahan ja palveluiden määrien ja ominaisuuksien sekä kaikkien muiden elintarvikeapuohjelman tukemiseen liittyvien ehtojen osalta noudatetaan erikseen sovittuja ehtoja, jotka perustuvat UNRWA:n vuotuisiin pyyntöihin. 4 artikla Muutokset Osapuolet voivat yleissopimuksen voimassaolon aikana tarvittaessa yhteisestä sopimuksesta lisätä tai vähentää tässä yleissopimuksessa muutoin vahvistettuja määriä yhteisön ja UNRWA:n välisellä kirjeenvaihdolla. Osapuolet tarkastelevat vuoden 2003 lopussa pakolaisia koskevaa poliittista kehitystä, ja kaikki UNRWA:n laatimat suunnitelmat arvioidaan ja tarvittaessa pannaan täytäntöön sen tehtävien luovuttamiseksi palestiinalaishallinnolle ja/tai jollekin muulle elimelle. Jos joitain UNRWA:n tehtävistä tai kaikki sen tehtävät luovutetaan yleissopimuksen voimassaoloaikana palestiinalaishallinnolle tai jollekin muulle elimelle, yleissopimuksen mukaisesti annettavaa yhteisön tukea UNRWA:lle muutetaan niiltä osin yhteisön ja UNRWA:n välisenä kirjeenvaihtona. 5 artikla Välityslauseke 1. Kaikki tämän yleissopimuksen tulkintaa, soveltamista tai täytäntöönpanoa, mukaan lukien sen olemassa- tai voimassaoloa tai voimassaolon päättymistä koskevat erimielisyydet, ristiriidat tai valitukset, joita osapuolet eivät kykene yhteisymmärryksessä ratkaisemaan, käsitellään välitysmenettelyssä, jossa noudatetaan tämän yleissopimuksen allekirjoittamispäivänä voimassa olevia pysyvän välitystuomioistuimen sääntöjä, jotka koskevat kansainvälisiä järjestöjä ja valtioita koskevaa valinnaista välitysmenettelyä. 2. Välimiehiä on yksi. 3. Välitysmenettelyssä käytettävä kieli on englanti. 4. Jos osapuolet eivät pääse yksimielisyyteen, kansainvälisen tuomioistuimen presidentti nimeää välimiehen kumman tahansa osapuolen kirjallisesta pyynnöstä. 5. Välimies tekee päätöksensä tämän yleissopimuksen ehtojen mukaisesti ja valtioiden tunnustamien yleisten oikeusperiaatteiden pohjalta. 6 artikla Sopimus yleisistä järjestelyistä Kun Yhdistyneet Kansakunnat ja komissio sopivat keskustelujensa perusteella yleisistä järjestelyistä vapaaehtoisten avustusten osalta, kyseisen sopimuksen asianmukaisia määräyksiä ja tätä yleissopimusta tarkastellaan viipymättä, ja tämän yleissopimuksen asianmukaisiin määräyksiin tehdään kaikki UNRWA:n ja komission sopimat tarvittavat mukautukset. 7 artikla Yleissopimuksen voimassaolo Tämä yleissopimus on voimassa neljä kalenterivuotta (2002, 2003, 2004 ja 2005). 8 artikla Hyväksyminen ja voimaantulo Osapuolet hyväksyvät tämän yleissopimuksen omien menettelyjensä mukaisesti. Tämä yleissopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen ensimmäisessä kohdassa tarkoitettujen menettelyjen saamisesta päätökseen. 9 artikla Kielet Tämä yleissopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä kaikkien näiden tekstien ollessa yhtä todistusvoimaiset. Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar >PIC FILE= "L_2002281FI.001401.TIF"> Por el Organismo de Obras Públicas y Socorro de las Naciones Unidas para los Refugiados de Palestina (UNRWA) For De Forenede Nationers Hjælpeorganisation for Palæstinaflygtninge (UNRWA) Für das Hilfswerk der Vereinten Nationen für Palästina-Flüchtlinge (UNRWA) Για την Υπηρεσία Αρωγής και Έργων των Ηνωμένων Εθνών για τους Πρόσφυγες της Παλαιστίνης (UNRWA) For the United Nations Relief and Works Agency for Palestine Refugees (UNRWA) Pour l'Office de secours et de travaux des Nations unies pour les réfugiés de Palestine (UNRWA) Per l'Ente soccorso e lavori delle Nazioni Unite per i profughi della Palestina (UNRWA) Voor de Organisatie van de Verenigde Naties voor hulpverlening aan Palestijnse vluchtelingen (UNRWA) Pela Agência das Nações Unidas de Assistência aos Refugiados da Palestina (UNRWA) Yhdistyneiden Kansakuntien palestiinalaispakolaisten avustus- ja työelimen (UNRWA) puolesta På Förenta nationernas hjälporganisation för palestinska flyktingars (UNRWA) vägnar >PIC FILE= "L_2002281FI.001402.TIF">